Dominik Dán

Dominik Dán (* 1962) je pseudonym slovenského spisovateľa detektívnych románov.

Identita 
O pravej identite sa na verejnosti ale i medzi fanúšikmi vedú spory. Po prvej desiatke kníh sa média začínali viac zaujímať o úspešného autora. Taktiež sa objavujú konšpirácie, že pseudonym je len značkou úspešných copywriterov. Autor začal komunikovať s verejnosťou cez rozhovory v elektronických médiách, v ktorých potvrdil, že je z radov kriminalistov. Tiež má najrozsiahlejšiu základňu na jeho facebookovej stránke z pomedzi slovenských autorov. Okrem najbližších spolupracovníkov a pracovníkov poznajú jeho identitu niektorí novinári. Svoju identitu si stráži aj z profesionálneho hľadiska. Dán sa viackrát vyjadril, že by vystúpil z anonymity, no zatiaľ to necháva tak ako je. Nepravý je aj rok narodenia, ktorý sa uvádza na prebale jeho kníh. Ak by sme autora stotožňovali s detektívom Richardom Krauzom, bol by jednoznačne mladší. Richard Krauz nastúpil k polícii v roku 1985. Ku kriminálke nastúpil v roku 1988. Vo viacerých knihách sa spomína presný vek detektíva. V románe Hriech náš každodenný je to štyridsiatka.

V auguste 2020 bol prepustený z pracovnej pozície na tlačovom odd. pod Ministerstvom vnútra. Do práce ho prijal ako poradcu vtedajší minister Robert Kaliňák. V hrubom mal podľa vyjadrenia ministra vnútra Romana Mikulca (OĽaNO) zarábať viac než 2 000 eur, do práce mal však chodiť iba raz mesačne po výplatu.

Dielo 

Autor vo svojich knihách rieši kriminálne prípady, ktoré sa stali v tzv. „Našom meste“. Toto mesto nie je nikde konkrétne pomenované. Po prečítaní viacerých románov je zrejmé, že autor sa zaoberá prípadmi súvisiacimi s Bratislavou. Kým v prvých románoch jednoducho šifroval ulice či známe postavy (Eliáš – Remiáš, biskup Ján Jastrab – Ján Sokol, Pekárska dolina – Mlynská dolina), neskôr otvorene a presne pomenúvava reálie Bratislavy.

Hoci je jeho dielo monotematické a tieto prípady vždy riešia detektívi z oddelenia vrážd policajného zboru Nášho mesta, každá kniha je špecifická a písaná z iného uhlu pohľadu.

Čitatelia Dominika Dána pravidelne očakávajú dve detektívky ročne. Na letné a na zimné obdobie. Každá kniha je písaná v inom časovom období. Debut – Popol všetkých zarovná sa odohráva v roku 1996, jeho desiata kniha Mucha v roku 1990, jeho dvadsiata kniha Jednou nohou v hrobe v roku 1998. Po roku, alebo po dvoch Dán zvykne pokračovať v jednom zo starých námetov (Popol všetkých zarovná – Nehanebné neviniatko, Cela č. 17 – Žiješ iba dvakrát, Uzol – Básnik, Na podpätkoch – Nevinným sa neodpúšťa). Každá kniha je rozdelená do krátkych kapitol (30 – 70 kapitol v jednom románe). Spravidla rieši dva prípady, dejové línie, alebo na jeden prípad naviaže viacero ďalších mikropríbehov. Dej neplynie chronologicky, ale často sa príbeh jednej kapitoly odohráva časovo inak ako kapitola ďalšia.

Autorsky spolupracoval pri tvorbe slovenského seriálu Kriminálka Staré Mesto. V roku 2016 bol natočený film Červený kapitán podľa rovnomennej knihy.
Autor už prekonal hranicu milión predaných kníh.

Hlavné postavy 
 Richard Krauz – detektív oddelenia vrážd
 Jozef Fischer – Chosé – detektív oddelenia vrážd
 Edo Burger – detektív oddelenia vrážd
 mjr. Jozef Majchrán – náčelník oddelenia násilnej kriminality
 mjr. Alexander Mayor – šéf oddelenia vrážd
 Ivan Mikovič – Tlstý Váňa – detektív oddelenia vrážd
 Oto Hanzel – detektív oddelenia vrážd
 Pavol Kukučka – Kuky – detektív oddelenia vrážd
 Petra Pergnerová – detektívka oddelenia vrážd
 Filip Kiss – detektív oddelenia vrážd
 Ivan Canis – bývalý príslušník ŠtB, detektív na oddelení vrážd
 Václav Voska – Billi Gates – počítačový technik
 MUDr. Lengyel – súdny lekár
 Lacibáči – asistent súdneho lekára
 Viliam Novák – Jumbo – bývalý policajt, krčmár
 Alenka – čašníčka v Jumbovej krčme
 Sylvia Krauzová – manželka Richarda Krauza
 Peter Fillo – policajný technik 
 Erik Bergmann – zamestnanec tajnej služby
 Kamil – občasný informátor z podsvetia
 Boss Mirec – určité paralely s životom mafiána Miroslava Sýkoru

Knihy zoradené podľa dátumu vydania 
 2005 – Popol všetkých zarovná
 začiatok boja v podsvetí
 kauza Zavlečenia Michala Kováča ml. do Rakúska
 vražda Róberta Remiáša
 vražda dôchodkyne
 2005 – Nehanebné neviniatko
 pokračovanie románu Popol všetkých zarovná
 prípad smrti študentky architektúry a dcéry veľvyslanca vo Švédsku
 vražda Bossa podsvetia 6. februára 1997
 nástup Petry Pergnerovej a Filipa Kissa
 2006 – Beštia
 prípad sériového vraha Ondreja Riga
 2006 – Sára
 prípad vraždy prominentného bankára
 vražda na objednávku z radov polície
 2007 – Cela číslo 17
 prípad nespravodlivo odsúdeného matematického génia, profesora Kamila Puskailera
 vražda na Vianoce v byte č. 17
 obchod s deťmi, bielym mäsom, prostitúcia
 vzostup a pád starostu mestskej časti Nášho Mesta
 2007 – Červený kapitán
 prípad starej vraždy kostolníka, za ktorú je pravdepodobne zodpovedná ŠtB
 spolupráca biskupa Jána Jastraba s ŠtB
 nástup Jozefa Fischera
 2008 – Hriech náš každodenný
 prípad na smrť utýraného chlapca
 problémy v prominentných manželstvách a v sociálne slabších rodinách
 šikanovanie na základnej škole
 práca Cirkvi s mládežou
 pouličné skupiny mladých vykrádačov áut
 objavenie sa Chosého dcéry
 2008 – Knieža smrť
 pokračovanie románu Hriech náš každodenný
 pohreb manželky Ota Hanzela
 prípad vraždy stavebného podnikateľa, ktorého našli s rozsekanou hlavou a prepichnutým hrudníkom
 Nina Fischerová a Sylvia Krauzová a ich otcovia
 stavanie a búranie v archeologicky dôležitej lokalite
 2009 – Noc temných klamstiev
 24 hodinový román Dominika Dána
 prípad Ivana Ivanoviča, prezidentovho syna a voľby prezidenta
 deviaty román odohrávajúci sa v roku 2009, ktorý vyšiel v lete 2009
 2009 – Mucha
 prípad nezvestného mladého dievčaťa
 začiatok masového vraha Jozefa Slováka
 2010 – Mucholapka
 prípad masového vraha Jozefa Slováka, priame pokračovanie románu Mucha
 2010 – Studňa
 kauza podvodu s pozemkami
 2011 – Žiješ iba dvakrát
 voľné pokračovanie knihy Cela číslo 17
 medzinárodný obchod s orgánmi
 rakovina Kukyho matky
 prípad domáceho násilia a policajta Vratka
 2011 – Na podpätkoch
 zásnuby detektívky Petry
 prípad riaditeľky gymnázia
 smrť a vybavovanie účtov v prostredí mafie
 2012 – Kožené srdce
 pohreb Otovej manželky a návrat jeho syna z Austrálie
 príbeh týkajúci sa druhej svetovej vojny
 prípad zavraždeného vysokopostaveného úradníka NKÚ pána Zachara
 2012 – Uzol
 nástup Richarda Krauza
 praktiky ŠtB a vraždy vojenského pilota z politických dôvodov
 akcia Rusalka a stráženie hraničného priechodu s Rakúskom
 prvý prípad vraždy pracovníka v Slovnafte na ktorom Richard pracuje
 2013 – Kráska a netvor
 prípad brutálnej vraždy študentky Barbory nájdenej za hranicami Slovenska
 pokus o vraždu bábätka
 2013 – Básnik
 pokračovanie románu Uzol
 prípad vrážd mladých dievčat
 sviečková demonštrácia a socialistické tlaky na políciu
 2014 – Nevinným sa neodpúšťa
 voľné pokračovanie knihy Na podpätkoch
 prípad vraždy podnikateľa
 2014 – Jednou nohou v hrobe
 ďalšie pokračovanie knihy Na podpätkoch
 prípad odseknutej nohy na smetisku
 Krauzov zubár, Chosého urológ a Váňov infarkt
 2015 – Krv nie je voda
 prípad upálenia mladej ženy a jej dieťaťa na Morave
 porevolučná amnestia a prostitúcia
 problematika nelegálneho umelého oplodnenia
 2016 – Nežná fatamorgána
 pokračovanie Uzol a Básnik
 prípad znásilnenia a uškrtenia mladých dievčat
 nežná revolúcia
 2016 – Smrť na druhom brehu
 prípad nájdenej mrtovly na brehu Dunaja v značnom rozklade neďaleko kóty 21
 Burgerova mladá susedka pracujúca v privat clube, výmetnice a práskač na kraji co zrádza akcie
 prepojenie polície a mafie a osobné kontakty Riša s bossom
 2017 – Korene zla
 voľné pokračovanie románu Smrť na druhom brehu
 2017 – Cigaretka na dva ťahy
 vražda vodiča dodávky
 trestná činnosť páchaná policajtmi
 spolupráca SIS s mafiou – distribúcia drog
 2018 – List zo záhrobia
 prezidentská amnestia väzňov v januári 1990
 prechod od Verejnej bezpečnosti k Policajnému zboru
 recidíva amnestovaných väzňov
 nový prípad s prepojením na dávno zabudntý prípad riešený Edom Burgerom
 2018 – Venuša zo zátoky
 zohavené ľudské torzá
 obchod s drogami a prostitúcia
 zdravotné problémy kolegov z kriminálneho oddelenia
 2019 – Pochovaní zaživa
 záhadné úmrtia obyvateľov domova dôchodcov
 2019 –  Nevieš dňa, nevieš hodiny
 prípad podnikateľa zastreleného pár dní potom, čo bol dátum jeho smrti vytesaný na jeho hrob
 podozrivá smrť mladého dievčaťa pri požiari v byte vysokopostaveného policajta
 2020 – Klbko zmijí
 prípad vraždy Ernesta Kučmu a okolností vedúcich k tejto vražde
 Krauzové problémy s držbou citlivých materiálov získaných pri vyšetrovaní tejto vraždy
 2020 – V tieni
 nadviazanie na román Beštia avšak riešené prípady sú odbočkami do „slepých uličiek“
 prípad chladnokrvnej vraždy v podaní bývalého kolegu
 2021 – Bremeno minulosti
 prípad nájdenia kostry a jeho prepojenie na odložený prípad hľadania stratených tínedžerov a šoféra z čias Burgerovych začiatkov. Vzhľadom na väzbu starých prípadov na tajomníka UV pána Wolfa a jeho manželku sa však tieto ďalej neriešili po tvrdej stopke z najvyšších miest. Aktuálny prípad však úzko súvisí s pánom Wolfom.
 prípad vraždy profesora matematiky ústiaci do odhalenia jeho sexuálnej závislosti a organizovanej prostitúcie v jeho réžií na škole. Zapletenie jeho synovca a kolegu, ktorý je zároveň jeho susedom do daného prípadu.
 2021 – Mačacia stopa
 2022 – Tajomný závoj
 prípad ošetrovateľa údajne zavraždeného v ZOO tigrom,
 prípad vraždy prostitútky a prostitúcia na výpadovke,
 prípad samovraždy známeho hudobného skladateľa.
 2022 – Dáma kontra strelec
 2023 – Reminiscencie
 prípady streľby na utekajúcich emigrantov na štátnej hranici s Rakúskom z roku 1952

Chronológia knižnej série 
osemdesiate roky

 Nežná fatamorgána (22.) – apríl 1987 a november 1989 (strany 1-103) – pokračovanie Uzol a Básnik – prípad znásilnenia a uškrtenia mladých dievčat – nežná revolúcia
 Uzol (16.) – marec 1988

- nástup Richarda Krauza

- praktiky ŠtB a vraždy vojenského pilota z politických dôvodov

- akcia Rusalka a stráženie hraničného priechodu s Rakúskom

- prvý prípad vraždy pracovníka v Slovnafte na ktorom Richard pracuje

 Básnik (18.) – marec a apríl 1988 – pokračovanie románu Uzol – prípad vrážd mladých dievčat – sviečková demonštrácia a socialistické tlaky na políciu
 Nežná fatamorgána (22.) – (od strany 104)

deväťdesiate roky

 List zo záhrobia (26.) – január 1990

- prezidentská amnestia väzňov v januári 1990

- prechod od Verejnej bezpečnosti k Policajnému zboru

- recidíva amnestovaných väzňov

- nový prípad s prepojením na dávno zabudntý prípad riešený Edom Burgerom

 Mucha (10.) – jún 1990 – prípad nezvestného mladého dievčaťa – začiatok masového vraha Jozefa Slováka
 Beštia (3.) – obdobie od júna 1990 do augusta 1992

- prípad sériového vraha Ondreja Riga

 V tieni (31.) – január 1991

- nadviazanie na romány Mucha a Mucholapka avšak riešené prípady sú odbočkami do „slepých uličiek“

- prípad chladnokrvnej vraždy v podaní bývalého kolegu
 Bremeno minulosti (32.) – február 1991
- prípad nájdenia kostry a jeho prepojenie na odložený prípad hľadania stratených tínedžerov a šoféra z čias Burgerovych začiatkov.

Vzhľadom na väzbu starých prípadov na tajomníka UV pána Wolfa a jeho manželku sa však tieto ďalej neriešili po tvrdej stopke z najvyšších miest. Aktuálny prípad však úzko súvisí s pánom Wolfom.

- prípad vraždy profesora matematiky ústiaci do odhalenia jeho sexuálnej závislosti a organizovanej prostitúcie v jeho réžií na škole. Zapletenie jeho synovca a kolegu, ktorý je zároveň jeho susedom do daného prípadu.
 Mucholapka (11.) – jún až december 1991 – prípad masového vraha Jozefa Slováka, priame pokračovanie románu Mucha
 Červený kapitán (6.) – jún 1992

- prípad starej vraždy kostolníka, za ktorú je pravdepodobne zodpovedná ŠtB

- spolupráca biskupa Jána Jastraba s ŠtB

- nástup Jozefa Fischera

 Krv nie je voda (21.) – obdobie po auguste 1992

- prípad upálenia mladej ženy a jej dieťaťa na Morave

- porevolučná amnestia a prostitúcia

- problematika nelegálneho umelého oplodnenia

 Tajomný závoj (34.) – máj 1993

- prípad ošetrovateľa údajne zavraždeného v ZOO tigrom,
- prípad vraždy prostitútky a prostitúcia na výpadovke,
- prípad samovraždy známeho hudobného skladateľa.

 Smrť na druhom brehu (23.) – jar 1994
- prípad nájdenej mrtovly na brehu Dunaja v značnom rozklade neďaleko kóty 21

- Burgerova mladá susedka pracujúca v privat clube, výmetnice a práskač na kraji co zrádza akcie

- prepojenie polície a mafie a osobné kontakty Riša s bossom
 Korene zla (24.) – jar 1994
 Cigaretka na dva ťahy (25.) – jar 1995

- vražda vodiča dodávky

- trestná činnosť páchaná policajtmi

- spolupráca SIS s mafiou – distribúcia drog
 Mačacia stopa (33.) – apríl 1995
 Popol všetkých zarovná (1.) – jeseň 1996

- začiatok boja v podsvetí

- kauza Zavlečenia Michala Kováča ml. do Rakúska

- vražda Róberta Remiáša

- vražda dôchodkyne
 Dáma kontra strelec (35.) – máj 1996

 Nehanebné neviniatko (2.) – január 1997

- pokračovanie románu Popol všetkých zarovná

- prípad smrti študentky architektúry a dcéry veľvyslanca vo Švédsku

- vražda Bossa podsvetia 6. februára 1997

- nástup Petry Pergnerovej a Filipa Kissa

 Na podpätkoch (14.) – február až máj 1998

- zásnuby detektívky Petry

- prípad riaditeľky gymnázia

- smrť a vybavovanie účtov v prostredí mafie

 Jednou nohou v hrobe (20.) – august až november 1998

- pokračovanie knihy Na podpätkoch

- prípad odseknutej nohy na smetisku

- Krauzov zubár, Chosého urológ a Váňov infarkt

 Cela číslo 17 (5.) – december 1998 až február 1999

- prípad nespravodlivo odsúdeného matematického génia, profesora Kamila Puskailera

- vražda na Vianoce v byte č. 17

- obchod s deťmi, bielym mäsom, prostitúcia

- vzostup a pád starostu mestskej časti Nášho Mesta

 Žiješ iba dvakrát (13.) – február 1999

- voľné pokračovanie knihy Cela číslo 17

- medzinárodný obchod s orgánmi

- rakovina Kukyho matky

- prípad domáceho násilia a policajta Vratka

 Nevieš dňa, nevieš hodiny (29.) – december 1999 až január 2000

prvé desaťročie

 Nevinným sa neodpúšťa (19.) – júl a august 2001

- voľné pokračovanie knihy Na podpätkoch

- prípad vraždy podnikateľa

 Sára (4.) – február až apríl 2002

- prípad vraždy prominentného bankára

- vražda na objednávku z radov polície

 Studňa (12.) – prvá polovica príbehu v auguste 2002 a druhá polovica v máji 2003 (strany 1-165) – kauza podvodu s pozemkami
 Hriech náš každodenný (7.) – október a november 2002

- prípad na smrť utýraného chlapca

- problémy v prominentných manželstvách a v sociálne slabších rodinách

- šikanovanie na základnej škole

- práca Cirkvi s mládežou

- pouličné skupiny mladých vykrádačov áut

- objavenie sa Chosého dcéry

 Knieža smrť (8.) – apríl 2003

- pokračovanie románu Hriech náš každodenný

- pohreb manželky Ota Hanzela

- prípad vraždy stavebného podnikateľa, ktorého našli s rozsekanou hlavou a prepichnutým hrudníkom

- Nina Fischerová a Sylvia Krauzová a ich otcovia

- stavanie a búranie v archeologicky dôležitej lokalite

 Studňa (12.) – prvá polovica príbehu v auguste 2002 a druhá polovica v máji 2003 (od strany 166)

 Kožené srdce (15.) – jún 2003

- pohreb Otovej manželky a návrat jeho syna z Austrálie

- príbeh týkajúci sa druhej svetovej vojny

- prípad zavraždeného vysokopostaveného úradníka NKÚ pána Zachara

 Kráska a netvor (17.) – september 2008

- prípad brutálnej vraždy študentky Barbory nájdenej za hranicami Slovenska

- pokus o vraždu bábätka

Reminescencie (36.) – september 2008

- krátko po vyšetrení vraždy študentky Barbory prichádza zvláštná úloha z Ústavu pamäti národa

- tá ich zavedie až do 50. rokov minulého storočia

 Noc temných klamstiev (9.) – marec 2009

- 24 hodinový román Dominika Dána

- prípad Ivana Ivanoviča, prezidentovho syna a voľby prezidenta

- deviaty román odohrávajúci sa v roku 2009, ktorý vyšiel v lete 2009

 Venuša zo zátoky (27.) – august 2009

- zohavené ľudské torzá

- obchod s drogami a prostitúcia

- zdravotné problémy kolegov z kriminálneho oddelenia

 Pochovaní zaživa (28.) – september 2009

 Klbko zmijí (30.) – október 2009

Audioknihy 

Tituly, ktoré doposiaľ neboli vydané ako audioknihy v slovenčine

Audioknihy vydané v češtine

Film Červený kapitán 
Detektívny thriller režiséra Michala Kollára odohrávajúci sa v roku 1992 v rozpadajúcom sa Česko-Slovensku. Predlohou filmu bola kniha Červený kapitán. Film bol nakrútený v Bratislave v roku 2016 v slovensko-poľsko-českej koprodukcii.

Ocenenia a nominácie 
Panta Rhei Awards - Cena knižnej múzy

Referencie

Externé odkazy 
 Bojím sa, že niektorí neuveria – Knižná revue 25, 2007
 Literárne oko: Je Dominik Dán plagiátor? – Pravda, 2010

 
Slovenskí spisovatelia románov
Spisovatelia detektívok
Pseudonymy